ลักษณะร้าน : ร้านจะเป็นร้านแผงเล็กๆ ที่ขายอยู่ในลานกว้างของ บ้านสวนพุทธศิลป์ เป็นร้านขายไอศครีมข้าวหมาก ที่ไม่เคยเห็นที่ไหนมาก่อน ทำให้คนชอบชิมอย่างผมต้องลอง

เล่าตอนที่ไปถึงร้าน : ไปถึงร้านประมาณบ่าย 2 กว่าๆ เดินผ่านหน้าร้านแล้วก็จะสะดุดตากับป้ายร้านขนาดใหญ่ ที่เน้นเลยว่าเป็นไอศครีมข้าวหมากเย็น เป็นแบบที่ผมไม่เคยเห็นมาก่อน จึงเกิดความสนใจเข้าซื้อชิม
ไอศครีมของทางร้านก็จะมีให้เลือกอยู่หลายรส พนักงานก็มีให้ชิมด้วยนะว่ารสชาติต่างๆ เป็นยังไง เรียกว่าอัธยาศัยดีมาก และร้านดูสะอาดน่ากิน ราคาน่าคบหา

ที่ตั้งร้าน : บ้านสวนพุทธศิลป์

เมนูเด่นของร้าน : ไอศครีมข้าวหมากเย็นรสชาติต่างๆ เช่น บลูเบอรี่ สตอเบอรี่ แบล๊คเบอรี่ โกจิเบอรี่ และแบบ Original
ราคา : ถ้วยละ 20 บาท 

สำหรับในวันนี้ผมสั่ง ไอศครีมข้าวหมากเย็น รสสตอเบอรี่มากิน (ที่ทางร้านบอกว่าขายดีที่สุด)
รสชาติ : ได้มา 1 ถ้วน ขนาดพอดีมือ ปริมาณอัดแน่นเต็มที่ ให้ความคุ้มค่ามากๆ
เมื่อทานแล้วจะให้รสชาติหวานเย็น แฝงไปด้วยรสฝาดๆนิดๆ โดยรสชาติของสตอเบอรี่จะเข้ากับรสชาติข้าวหมากได้ดี เป็นรสชาติที่แปลกใหม่ที่ไม่เคยกินมาก่อน แต่ส่วนตัวแล้วก็ชอบดี
แม้ว่ามันจะไม่หวานอร่อยหมดจดแบบไอศครีมผลไม้หรืออื่นๆ แต่ถ้าจะเรียกว่าไอศครีมเพื่อสุขภาพ ผมว่าไอศครีมข้าวหมากเย็นนี้ ก็เป็นรสชาติที่ทานได้ง่าย เหมาะที่จะเริ่มกินรักษาสุขภาพดีนะ ^^

สรุปคะแนนตามความคิดเห็นของผม (เต็ม 5 คะแนน)
รสชาติ : 4 = ส่วนตัวแล้วรสชาติจะฝาดไปนิด แต่ถ้าคิดเป็นเพื่อสุขภาพแล้วถือว่า OK ครับ
บรรยากาศ : 3 = ร้านเป็นร้านแบบตั้งขาย ไม่ได้ตกแต่งอะไรมาก แต่มีป้ายร้านที่สะดุดตาดี
บริการ 4 = บริการดี พูดดี ใส่ใจลูกค้า
ราคา : 5 = ราคาถ้วยละ 20 บาท ถูกมากๆครับ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 14 / 3 / 56
